**Viešintų seniūnijoje :**

**1**. Viešintų miestelyje, Vytauto g., Šv. arkangelo Mykolo bažnyčioje yra kultūros paveldo objektai – **paveikslas „Šv.** **Rokas“** (unikalus objekto kodas 8784), datuojamas XIX a. I p., autorius – nežinomas dailininkas, aliejus, drobė, tapyba; **paveikslas „Šv. Antanas“** (unikalus objekto kodas 8783), datuojamas XIX a. I p., nežinomas dailininkas, aliejus, drobė, tapyba; **paveikslas „Šv. Juozapas“** (unikalus objekto kodas 20038), tapytas 1820 m., autorius P. Rozelinas, aliejus, drobė; **paveikslas „Marija, krikščionių globėja“** (unikalus objekto kodas 8782), XIX a. pr., nežinomas dailininkas, aliejus, drobė, tapyba; **skulptūra** **„Nukryžiuotasis“** (unikalus objekto kodas 8785), XIX a. pab., nežinomas dailininkas, medis, liaudies dailė; **skulptūra** **„Nukryžiuotasis“** (unikalus objekto kodas 20176) XX a. pr., nežinomas dailininkas medis, liaudies dailė;

**2.** Viešintų miestelio kapinėse yra kultūros paveldo objektas – **Kapinių vartai su Šv. Petro** **skulptūra** (unikalus objekto kodas 20177). Vartai mūriniai su nišomis, datuojami XIX a.

**3.** Viešintų miestelio (naujose) kapinėse yra kultūros paveldo objektas – **Lietuvos** **partizanų kapai** (unikalus objekto kodas 25102). Palaidoti Algimanto apygardos Šarūno rinktinės devyni partizanai, žuvę 1944–1945, 1949 m. Kapavietė paženklinta atminimo paminklu.

**4**. Viešintų miestelyje yra kultūros paveldo objektas – **Žydų senosios kapinės**  (unikalus objekto kodas 11680). Kapinės datuojamos XVIII–XX a., paženklintos atminimo akmeniu. Kapinių teritorijoje išlikę buvusių kapinių tvoros, vartų fragmentai, antkapiniai paminklai.

**5.** Papilių kaime yra kultūros paveldo objektai – **Antalinos dvaro sodybos fragmentai** (unikalus objekto kodas 50). Dvaro sodyba susiformavo XVIII a. pab.–XIX a. pr., sodybos kompleksą sudaro: **dvaro rūmai** (unikalus objekto kodas 42970), statyti XIX a., **ūkinis pastatas** (unikalus objekto kodas 42971), parko fragmentai; **Papilių kapinių kompleksas** (unikalus objekto kodas 1321), datuojamas XVIII–XIX a. Kompleksą sudaro **Šv. Vincento Ferero koplyčia** (unikalus objekto kodas 41142), **mauzoliejus** (unikalus objekto kodas 41144), **tvora su vartais** (unikalus objekto kodas 41145); **Piliakalnis, vad. Kaukazu, su gyvenviete** (unikalus objekto kodas 24541). Piliakalnis yra Papilio (Vašuokos) upelio dešiniajame krante, į pietryčius nuo piliakalnio yra papėdės gyvenvietė. Piliakalnis datuojamas I tūkst. pr. Kr.– I tūkst. pr.

**6.** Pelyšų kaime yra kultūros paveldo objektas **– Pelyšų I dvaro rūmai** (unikalus objekto kodas 61). Dvaro rūmai romantizmo stiliaus, datuojami XIX a. vid.

**7.** Didžiuliškių kaime yra kultūros paveldo objektas – **Akmenos dvaro vėjo malūnas** (unikalus objekto kodas 22539 ). Vėjo malūnas keturių aukštų kūgio formos (sienos akmens mūro) su pailginto pusrutulio formos kepure, datuojamas XIX a. II p.

**8**. Maldeikių miške yra kultūros paveldo objektas – **Maldeikių pilkapynas, vad. Milžinų kapais** (unikalus objekto kodas 1904 ). Pilkapynas datuojamas I tūkst. po Kr. vid. – II tūkst. per.

**9.** Juodviliškio kaime yra kultūros paveldo objektas – **Juodviliškio kapinynas, vad. Švedkapiu** (unikalus objekto kodas 13051 ). Pilkapynas datuojamas XVII–XVIII a.

**10**. Pelyšos I kaime yra kultūros paveldo objektas **– senkapis, vad. Kapeliais** (unikalus objekto kodas 5833 ).

**11**. Ažubalių kaime yra kultūros paveldo objektas  – **Ažubalių kaimo senosios kapinės (** unikalus objekto kodas 11682). Kapinėse buvo laidojami Ažubalių kaimo gyventojai, laidojimo žymių neišlikę.